stanford-oval/wikipedia huggingface dataset:
Xtrullor
Ura

Seitsenvuotiaana Tuukka aloitti viulunsoiton Jokilaaksojen musiikkiopistossa. Hän on ollut myös kansanmusiikkibändeissä ja soittanut orkesterissa.
Elektronista musiikkia Tuukka oppi tekemään pääasiassa itseoppimalla ja musiikkiteknologian oppitunneilla.
Yu Kuwabara

Yu Kuwabara (s. 1984 Chiba) on japanilainen säveltäjä.
Kuwabara suoritti maisteriopintonsa Tokion taideyliopistossa. Hän on tutkinut japanilaista perinnemusiikkia ja tehnyt yhteistyötä Japanin perinteisten taidemuotojen harjoittajien kanssa. Kuwabaran teoksia on esitetty monilla kansainvälisillä festivaaleilla, kuten Darmstadtin kesäkursseilla, Tongyeongin kansainvälisillä musiikkijuhlilla ja Takefun kansainvälisillä musiikkijuhlilla. Hänen teostensa esittäjien joukossa ovat olleet Ensemble Modern, Trio Accanto, Ensemble InterContemporainin solistit, Klangforum Wien, Enno Poppe, Mike Svoboda, Tokion filharmonikot, Claire Chase, Rebekah Heller, Stefan Hussong ja Camilla Hoitenga.
Kuwabaran teosten nuottien kustantaja on Edition Wunn.
Zhoushan

| Zhoushan 舟山市, Zhōushān Shì |
| --- | --- |
 Zhoushanin sijainti Kiinan Zhejiangin maakunnassa
 Zhoushan
 Koordinaatit: 29.9864°N, 122.2025°E 
Valtio:  Kiina
Maakunta:  Zhejiang
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  1 440 km²
Väkiluku (2010):  1 121 261
Aikavyöhyke:  UTC+8
Postinumero:  316000
Suuntanumero(t):  +86 (0)580
 
 www.zhoushan.gov.cn 
Infobox OKVirheellinen NIMI-arvo: 
Zhoushan (kiin. 舟山市, pinyin: Zhōushān Shì) on prefektuuritason saaristo- ja satamakaupunki Kiinan Zhejiangin maakunnan itäosassa, Itä-Kiinan meren rannikolla. Kaupungin keskusta sijaitsee linnuntietä noin 200 kilometriä maakunnan pääkaupunki Hangzhousta itään. Kaupungin väkiluku on 1,121 miljoonaa (2010) ja pinta-ala 1 440 neliökilometriä.
Piirikuntatason jako.
Zhoushan on saaristokaupunki Itä-Kiinan meren rannikolla, lähellä Jangtsejoen suuta. Kaupungin lähimmät naapurit ovat lännessä maakunnan alainen Ningbon kaupunki ja pohjoisessa maakuntatason Shanghain suurkaupunki.
Zhoushan tunnetaan meren antimistaan: kalastuksestaan, saaristostaan, rantakohteistaan ja meriliikenteen keskuksena. Se on maailman suurimman rahtisataman, Ningbon ja Zhoushanin sataman toinen kotikaupunki. Erään lähteen mukaan seutu on maailman neljänneksi suurin kalastusalue. Kaupunkiin kuuluu kaikkiaan 1390 saarta, joista 103 on asuttua. Zhoushanin pääsaari (503 km2) on Kiinan suurimpia saaria edellään vain Hainan ja Chongmingin saaret, joskin virallisen Kiinan tilastoissa usein myös Taiwan luetaan listalle.
Piirikuntatasolla kaupunki jakautuu neljään osaan seuraavasti:
| --- | --- |
 Kaupunkipiirit (2) Dinghai  Putuo :  Piirikunnat (2) Daishan  Shengsi 
Xihoumenin silta.
Jintangin silta.
Kantakaupunkia: Dinghain piiri.
Zhoushanin uutta kaupunkia.
Iltavalaistusta Zhoushanin rannalla.
Zhujiajianin saaren uimarantaa.
Uimarantaa Shengsin saarella.
Aiheesta muualla

Kuvia tai muita tiedostoja aiheesta Zhoushan Wikimedia Commonsissa
Official website of Zhoushan (Arkistoitu – Internet Archive) (englanniksi) (zhoushan.gov.cn)
China Postal code Zhejiang Province (prefektuuri ja piirikuntataso) (englanniksi) (youbianku.com)
C. J. Smith

| C>  J. Smith |
| --- | --- |

Henkilötiedot
Syntynyt: 1. joulukuuta 1994 (ikä 29) Des Moines, IA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  83 kg
Seura
Seura:  Barys Astana
Sarja:  KHL
Pelaajaura
Pääsarjaura:  2017–
Aik. seurat:  Buffalo Sabres (NHL) Rochester Americans (AHL) Chicago Wolves (AHL) Carolina Hurricanes (NHL) Hartford Wolf Pack (AHL) JYP (SML)
Connor Jeffrey Smith (s. 1. joulukuuta 1994 Des Moines, Iowa, Yhdysvallat) on yhdysvaltalainen jääkiekkoilija, joka pelaa KHL:n kazakstanilaisseura Barys Astanassa. Hän on pelipaikaltaan vasen laitahyökkääjä. Smith on pelannut urallaan myös yhteensä 15 NHL-ottelua Buffalo Sabresissa ja Carolina Hurricanesissa.
Ura > Juniori- ja yliopistovuodet

Smith syntyi ja kasvoi Iowan Des Moinesissa, kunnes hän muutti perheineen 14-vuotiaana Minnesotaan. Smith kävi high schoolin Academy of Holy Angelsissa, kunnes hän siirtyi kaudeksi 2011–2012 NAHL-junioriliigan Austin Bruinsiin. Kaudella 2012–2013 Smith oli joukkueen paras maalintekijä ja kolmanneksi paras pistemies tehoilla 30+29=59, joilla hän sijoittui koko liigan maalipörssissä kuudenneksi sekä jakoi pistepörssin kymmenennen sijan Amarillo Bullsin Mike Davisin kanssa.
Muskegon Lumberjacks varasi Smithin 17. pelaajana USHL:n varaustilaisuudessa 2013. Hän siirtyi joukkueeseen kaudeksi 2013–2014. Marraskuussa 2013 Lumberjacks kauppasi Smithin ja vuoden 2014 seitsemännen kierroksen varausvuoron Chicago Steeliin vaihdossa hyökkääjä Chris Doderoon. Hän oli lopulta tehoilla 23+17=40 joukkueen toiseksi paras maalintekijä ja kolmanneksi paras pistemies. Smith jakoi koko liigan maalipörssin yhdeksännen sijan neljän muun pelaajan kanssa.
Vuosina 2014–2017 Smith kävi Massachusettsin yliopistoa Lowellissa. Freshman-vuotenaan 2014–2015 hän voitti tehoilla 16+19=35 joukkueensa sisäisen piste- ja maalipörssin sekä jakoi sisäisen syöttöpörssin voiton Adam Chapien kanssa. Smith valittiin kauden päätteeksi Hockey Eastin tulokkaiden tähdistökentälliseen. Sophomore-vuotenaan 2015–2016 hän voitti Lowellin sisäisen piste- ja maalipörssin tehoilla 17+22=39, joilla Smith jakoi koko divisioonan maalipörssin kahdeksannen sijan BU:n Danny O’Reganin kanssa sekä pistepörssin kymmenennen sijan BC:n Zach Sanfordin kanssa. Hänet valittiin kauden päätteeksi Hockey Eastin lopputurnauksen tähdistökentälliseen. Kesällä 2016 NHL-varaamaton Smith osallistui New York Rangersin kehitysleirille. Junior-vuotenaan 2016–2017 hän oli tehoilla 23+28=51 Lowellin paras maalintekijä ja toiseksi paras pistemies Joe Gambardellan jälkeen. Smith jakoi koko Hockey Eastin pistepörssin neljännen sijan UNH:n Jason Salvaggion kanssa ja hän sijoittui maalipörssissä seitsemänneksi. Smith voitti myös joukkueen sisäisen tehotilaston lukemalla +22. Smith voitti Hockey Eastin mestaruuden ja runkosarjan mestaruuden. Hänet valittiin divisioonan kunniavalintatähdistökentälliseen sekä lopputurnauksen arvokkaimmaksi pelaajaksi ja tähdistökentälliseen.
Ura > NHL-tulokassopimus Buffalo Sabresiin

Kolmannen yliopistokautensa päätteeksi maaliskuussa 2017 Smith teki kaksivuotisen NHL-tulokassopimuksen Buffalo Sabresin kanssa. Hän liittyi heti seuran NHL-joukkueen vahvuuteen. Smith teki NHL-debyyttinsä runkosarjan viidenneksi viimeisellä kierroksella 2. huhtikuuta 2017 vieraissa New York Islandersia vastaan. Hän sai ottelussa jääaikaa 9.57 minuuttia ja Smith sai myös syöttöpisteen Evander Kanen tekemään maaliin. Smithista tuli vasta NHL:n historian toinen Iowassa syntynyt pelaaja maalivahti Scott Clemmensenin jälkeen. Hän pelasi NHL:ssä loppukauden aikana kaksi runkosarjaottelua.
Kauden 2017–2018 Smith pelasi kokonaan AHL-joukkue Rochester Americansin vahvuudessa, jossa hän pelasi tulokaskautensa aikana runkosarjassa 57 ottelua tehopistein 17+27=44. Smith jakoi joukkueen sisäisen maalipörssin toisen sijan Colin Blackwellin ja Kevin Porterin kanssa edellään Sahir Gill sekä sijoittui sisäisessä pistepörssissä kolmanneksi. Hän pelasi kauden aikana myös AHL:n tähdistöottelussa. Pudotuspeleissä Smith pelasi kolme ottelua tehden kaksi syöttöpistettä.
Heinäkuussa 2018 Smith teki Buffalo Sabresin kanssa vuoden mittaisen, kaksisuuntaisen ja 874 125 dollarin arvoisen jatkosopimuksen. Hän pelasi kauden 2018–2019 suurimmaksi osaksi Rochester Americansin AHL-joukkueessa, jonka toiseksi paras pistemies Smith oli Victor Olofssonin jälkeen tehoilla 28+30=58. Hän voitti myös joukkueen sisäisen tehotilaston lukemalla +26. Smith pelasi kauden aikana NHL:ssä 11 runkosarjaottelua tehden kaksi maalia. Hän teki NHL-uransa avausmaalin 8. tammikuuta 2019 vieraissa New Jersey Devilsia vastaan. Smithin osuma jäi Sabresin 1–5-voittoon päättyneen ottelun voittomaaliksi. Hänet valittiin ottelun ykköstähdeksi. Heinäkuussa 2019 Smith teki Sabresin kanssa kaksivuotisen ja 1,4 miljoonan dollarin arvoisen jatkosopimuksen. Hänen ensimmäinen sopimuskautensa on kaksisuuntainen ja jälkimmäinen yksisuuntainen. Syyskuussa 2019 Sabres asetti Smithin siirtolistalle lähettääkseen hänet Americansiin. Hän pelasi siellä kokonaan kauden 2019–2020. Myös tammikuun 2021 harjoitusleirin päätteeksi Sabres lähetti Smithin siirtolistan kautta farmiin, jossa hän pelasi lähes kokonaan koronaviruspandemian lyhentämän kauden 2020–2021. Smith pelasi kauden aikana yhden NHL-ottelun.
Ura > Sopimukset vapaana agenttina Carolina Hurricanesiin ja New York Rangersiin

Smith teki heinäkuussa 2021 vapaana agenttina vuoden mittaisen ja kaksisuuntaisen sopimuksen Carolina Hurricanesin kanssa. Hänen kausipalkkansa NHL:n puolella oli 750 000 dollaria ja AHL:n puolella 250 000 dollaria. Syyskuussa Hurricanes asetti Smithin siirtolistalle. Koska mikään toinen NHL-seura ei napannut häntä vuorokauden kuluessa, Smith lähetettiin AHL-joukkue Chicago Wolvesin vahvuuteen. Smith pelasi siellä lähes koko kauden 2021–2022. Hän oli joukkueen kolmanneksi paras pistemies tehoilla 24+34=58. Pudotuspeleissä hän teki kaksi voittomaalia divisioonavälieräsarjassa Rockford IceHogsia vastaan. Ottelusarjan kolmannessa, vieraissa pelatussa ottelussa 15. toukokuuta Smithin osuma jäi Wolvesin 4–1-voittoon päättyneen ottelun voittomaaliksi ja se ratkaisi joukkueelle divisioonafinaalipaikan otteluvoitoin 3–0. Wolves eteni aina Calder Cup-finaaleihin saakka. Loppuottelusarjan viidennessä ottelussa 25. kesäkuuta 2022 vieraissa Springfield Thunderbirdsia vastaan Smith sai syöttöpisteen Maxim Lajoien tekemään avausmaaliin, joka jäi Wolvesin 4–0-voittoon päättyneen ottelun voittomaaliksi, joka ratkaisi joukkueelle AHL:n mestaruuden. Hän pelasi kauden aikana myös yhden NHL-ottelun Hurricanesissa joulukuussa.
Elokuussa 2022 Smith teki vapaana agenttina vuoden mittaisen ja kaksisuuntaisen sopimuksen New York Rangersin kanssa. Syksyn harjoitusleirin päätteeksi hänet lähetettiin siirtolistan kautta farmijoukkue Hartford Wolf Packiin, jossa Smith vietti kokonaan alkukauden 2022–2023, kunnes hänen kautensa päättyi jo joulukuussa leikkaushoitoa vaatineen lonkkavamman vuoksi.
Ura > Siirtyminen Eurooppaan

Marraskuussa 2023 Smith siirtyi loppukauden 2023–2024 kattavalla ja kolmen viikon mittaisen koeajan sisältävällä sopimuksella SM-liigajoukkue JYPiin. Koejaksonsa päätteeksi joulukuussa hän sai seuraan jatkosopimuksen.
Kaudeksi 2024–2025 Smith siirtyi vuoden mittaisella sopimuksella KHL:n kazakstanilaisseura Barys Astanaan.
Muuta

Smith on maininnut suosikkiurheilijakseen Ryan Callahanin.
Tilastot

C. J. Smith AHL-joukkue Chicago Wolvesin paidassa Calder Cup-finaaleissa 2022.
Carl August Krook

Carl August Krook (1855)
Carl (Karl) August Krook (1. elokuuta 1811 Turku – 6. elokuuta 1868 Sauvo) oli Venäjän keisarillisessa armeijassa palvellut suomalainen kenraalimajuri.
Carl August Krookin vanhemmat olivat hovioikeudenneuvos August Krook ja Maria Sofia af Ditmer. Myös hänen veljestään Bengt Joakim Krookista tuli kenraalimajuri. Carl August Krookin ensimmäinen puoliso vuodesta 1841 oli Jenny Hilda Eloise Holm (k. 1849) ja toinen vuodesta 1850 Elisabeth Collan. Opettaja, kirjailija ja kielenkääntäjä Anna Krook oli Carl August Krookin tytär toisesta avioliitosta, samoin kuin koulunjohtaja, kansanedustaja Augusta Krook. Carl August Krook tuli ylioppilaaksi Turun akatemiassa 1827 ja astui sitten sotilaspalvelukseen Pietarin jalkaväkirykmenttiin, missä yleni alivänrikiksi 1829. Vuonna 1831 hänet siirrettiin vänrikkinä Lappeenrannan venäläiseen jalkaväkirykmenttiin ja vuonna 1833 Henkivartioväen Suomen tarkk’ampujapataljoonan 2. komppaniaan. Pataljoonan esikunnan adjutatti hänestä tuli 1834, aliluutnantiksi 1835 ylennettynä hänet siirrettiin 1836 ensin pataljoonan 3. komppaniaan ja sitten 1. komppaniaan. Luutnantiksi Krook yleni 1838, jolloin hänet siirrettiin pataljoonan 2. komppaniaan, mutta samana vuonna hänet vakinaistettiin pataljoonan esikunnan adjutantin tehtävään.
Alikapteeniksi Krook ylennettiin 1838 ja siirrettiin palvelukseen Siperian krenatöörirykmenttiin, mistä hän palasi 1841 Suomeen sijoitetun sotaväen esikunnan Suomen joukkojen jaoston vanhemmaksi adjutantiksi. Kapteeniksi hänet ylennettiin 1843, majuriksi 1846 ja everstiluutnantiksi 1851. Vuonna 1855 hänet määrättiin Krimin sodan aikana perustetun Suomen sotakomissariaatin vt. intendentiksi ja vakinaistettiin tehtävään everstiksi ylennettynä seuraavana vuonna. Hänet ylennettiin kenraalimajuriksi 1865. Intendentin tehtävässään hän toimi 1850- ja 1860-luvuilla myös Suomen sotakomissariaatin ylläpitämän leski- ja orpokassan jäsenenä ja puheenjohtajana. Krook teki itsemurhan hukuttautumalla omistamallaan Kärkisten säteritilalla Sauvossa vuonna 1868.
Yrkeshögskolan Sydväst

| Ammattikorkeakoulu Sydväst Yrkeshögskolan Sydväst |
| --- | --- |

Motto:  "Praktiker vet hur och varför"
Perustettu:  1996
Lakkautettu:  2008
Rehtori:  Jan Nybom (viimeinen)
Toimipaikat:  Helsinki, Espoo, Turku, Karjaa, Tammisaari
Opiskelijamäärä:  1950 (2008)
Kotisivu:  www.sydvast.fi
Sydväst oli yksi Suomen pienimpiä ammattikorkeakouluja. Opetuskielenä oli
ruotsi.
Sydväst ja Svenska yrkeshögskolan yhdistyivät 1.8.2008 Ammattikorkeakoulu Noviaksi.
Koulutusohjelmat ja opetuspaikkakunnat

Ennen lakkautusta:
kestävä kehitys, Tammisaari
maaseutuelinkeinot, Tammisaari
metsätalous, Tammisaari
maisemasuunnittelu, Espoo
puutarhatalous, Espoo
merenkulku, Turku
rakennustekniikka, Tammisaari
elektroniikka, Tammisaari
kone- ja tuotantotekniikka, Tammisaari
tietotekniikka, Tammisaari
liiketalous, Tammisaari ja Turku
sosiaaliala, Turku ja Karjaa
hoitotyö, Turku
liikunta, Espoo
kansalaistoiminta ja nuorisotyö, Turku
muotoilu, Turku
kulttuurituotanto, Helsinki
matkailu, Turku
Cavalier FC

| Cavalier FC |
| --- | --- |
Koko nimi:  Cavalier Football Club
Kenttä:  Thomas Robinson Stadium
– kapasiteetti:  9100
Sarja:  Bahaman jalkapalloliiga
Infobox OKNimi-testi OK: 
Cavalier FC on bahamalainen jalkapalloseura Nassausta. Se pelaa kotiottelunsa Thomas Robinson Stadiumilla, jolle mahtuu 9 100 katsojaa. Se on voittanut Bahaman liigamestaruuden neljästi (1997, 1998, 1999 ja 2001). FA Cupin se on voittanut kahdesti (1999, 2000).
Bob Probert

| Bob Probert> Henkilötiedot |
| --- | --- |
Syntynyt: 5. kesäkuuta 1965 Windsor, ON, Kanada
Kuollut: 5. heinäkuuta 2010 (45 vuotta) Windsor, ON, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  102 kg
Pelaajaura
Pääsarjaura:  1985–2002
Seurat:  Detroit Red Wings Chicago Blackhawks
NHL-varaus:  46. varaus, 1983 Detroit Red Wings
Robert A. Probert (5. kesäkuuta 1965 Windsor, Ontario, Kanada – 5. heinäkuuta 2010) oli kanadalainen jääkiekkoilija ja yksi NHL:n kaikkien aikojen tunnetuimmista poliisipelaajista. Hän pelasi vasempana laitahyökkääjänä Detroit Red Wingsissä ja Chicago Blackhawksissa yhteensä 935 NHL-ottelua tehden niissä tehot 163+221=384. Jäähyminuutteja Probert keräsi peräti 3300, mikä on viidenneksi eniten NHL:n historiassa. Hän tappeli NHL-urallaan 285 kertaa.
Probert ei ollut ainoastaan tappelija, vaan pystyi pelaamaan myös hyvää kiekollista peliä. Probert iskikin uransa tehokkaimmalla kaudella 62 tehopistettä.
Hänen tappeluiden ja päihteiden ravisuttamasta elämästään kertova dokumenttielokuva Tough Guy:The Bob Probert Story valmistui vuonna 2018.
Uran jälkeen

Probert on pelaajauransa jälkeen pelannut hyväntekeväisyysotteluissa ja hän edusti Detroit Red Wingsiä vielä 27. tammikuuta 2007 harjoitusottelussa Boston Bruinsia vastaan. Probert teki ottelussa tehot 1+2=3.
Sittemmin Probert on myös pidätetty muutaman kerran virkavallan vastustamisesta. Hänellä oli myös ongelmia päihteiden kanssa.
Kuolema

Probert oli 5. heinäkuuta 2010 veneilemässä St. Clair -järvellä lähellä Windsoria hänen vaimonsa, lastensa, appensa ja anoppinsa kanssa. Hän alkoi yhtäkkiä tuntea kipua rinnassaan ja lyyhistyi noin kello 14.00 paikallista aikaa. Probertin appi Dan Parkinson yritti saada hänet virkoamaan painelu-puhalluselvytyksellä. Probert vietiin nopeasti Windsorin alueelliseen sairaalaan, jossa hänet todettiin kuolleeksi.
Cavallasca

| Cavallasca |
| --- | --- |
 Cavallasca
 Koordinaatit: 45°49′N, 9°2′E 
Valtio:  Italia
Alue:  Lombardia
Maakunta:  Comon maakunta
Kunta:  San Fermo della Battaglia
Infobox OKVirheellinen NIMI-arvo: 
Cavallasca oli kunta eli comune Italiassa Comon maakunnassa Lombardiassa Sveitsin rajalla noin 40 kilometriä Milanosta pohjoiseen ja noin neljä kilometriä Comosta länteen. Se on ollut vuodesta 2017 San Fermo della Battaglian frazione. Sen väkiluku oli 2 816, ja pinta-ala oli 2,7 km² 31. joulukuuta 2004.
Can Dündar

Can Dündar (2017)
Can Dündar [ʤan dyn'daɾ] (s. 16. kesäkuuta 1961 Ankara) on turkkilainen toimittaja, kolumnisti, kirjailija ja dokumentaristi. Hän on keskusta-vasemmistolaisen Cumhuriyet-sanomalehden päätoimittaja ja yksi Turkin mediamaailman tunnetuimmista henkilöistä. Dündar oli yksi toimittajista, jotka pidätettiin marraskuussa 2015 hänen lehtensä julkaistua verkossa videomateriaalia Turkin tiedustelujärjestön MİT:n aselähetyksistä Syyrian islamistitaistelijoille. Toukokuussa 2016 Dündar tuomittiin vajaan kuuden vuoden vankeusrangaistukseen. Hän aikoo valittaa tuomiosta, ja pysyy vapaana siihen asti kun valitus on käsitelty. Ennen tuomion julistamista Dündaria kohti ryntäsi oikeustalon edessä aseistettu mies.
Elämä ja ura

Dündar vietti lapsuutensa Ankarassa virkamiesperheen ainoana poikana. Hän opiskeli journalismia ja yhteiskuntatieteitä Ankaran yliopistossa, josta valmistui 1982. Toimittajan työt hän aloitti jo vuonna 1979, mutta jatkoi opintojaan Britanniassa ja valmistui vuonna 1986 London School of Journalism -oppilaitoksesta. Hän väitteli valtiotieteiden tohtoriksi Istanbulin ODTÜ-yliopistossa 1996.
Dündar on työskennellyt turkkilaisille sanoma- ja aikakauslehdille ja tehnyt television ajankohtaisohjelmia. 1990-luvun loppupuolella hän toimi itsenäisenä dokumentaristina ja liittyi vuonna 2001 arvostetun Milliyet-sanomalehden toimituskuntaan ja alkoi kirjoittaa siihen kolumnejaan. Vuonna 2013 Dündar sai kuitenkin lähteä kirjoitettuaan työnantajansa mielestä liian kärjekkäästi Turkin mielenosoituksista ja Egyptin tilanteesta. Helmikuussa 2015 hänet nimitettiin kilpailevan Cumhuriyetin päätoimittajaksi.
Helmikuun lopussa 2016 Dündar ja Cumhuriyet-lehden Ankaran-toimituksen johtaja Erdem Gül vapautettiin vankeudesta, kun Turkin perustuslakituomioistuin katsoi vankeuden rikkovan heidän oikeuksiaan. Turkin presidentti Erdoğan kritisoi tuomioistumen päätöstä, eikä toimittajiin kohdistuvia syytteitä vapautuksesta huolimatta kumottu. Toimittajat eivät saa poistua maasta ja heitä uhkaa elinkautinen vankeusrangaistus. Maaliskuussa alkoi Dündarin ja Gülin oikeudenkäynti, jossa heitä syytettiin muun muassa valtiosalaisuuksien paljastamisesta, väkivaltaisen vallankumouksen valmistelusta ja terroristien avustamisesta. Syytteet perustuivat heidän julkaisemaansa uutiseen, jossa Turkin hallituksen väitettiin yrittäneen salakuljettaa aseita Syyrian kapinallisille. Toukokuussa Dündarille tuomittiin 5 vuotta ja 10 kuukautta sekä Gülille 5 vuotta vankeutta.
Vuonna 2016 Dündar pakeni Turkista Saksaan. Joulukuussa 2020 Dündar sai poissaolevana yli 27 vuoden vankeusrangaistuksen vakoilusta ja terroristiryhmittymän avustamisesta juttuprojektissa, joka käsitteli Turkin väitettyjä asekuljetuksia Syyrian presidentti Bashar al-Assadia vastustaville kapinallisille.
Dündar on kirjoittanut myös yli 20 kirjaa.
Yhdysvaltain Neitsytsaaret olympialaisissa

Yhdysvaltain Neitsytsaaret osallistui olympialaisiin ensimmäisen kerran Méxicossa 1968 ja on ollut sen jälkeen mukana kaikissa kesäolympialaisissa Moskovan kisoja 1980 lukuun ottamatta. Talviolympialaisiin maa on osallistunut vuodesta 1988 alkaen.
Yhdysvaltain Neitsytsaarten ainoa olympiamitalisti on purjehtija Peter Holmberg, joka sai hopeaa finnjolla-luokassa Soulissa 1988. Kukaan toinen Yhdysvaltain Neitsytsaarten urheilija ei ole sijoittunut olympialaisissa pistesijalle, eli kahdeksan parhaan joukkoon. Maan olympiakomitea on perustettu 1967.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Purjehdus | 0 | 1 | 0 | 1 | 39 |
| Yhteensä | 0 | 1 | 0 | 1 | 131 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1968  1968 Mexico City: 0
1972  1972 München: 0
1976  1976 Montreal: 0
1984  1984 Los Angeles: 0
| 1988  1988 Soul | 0 | 1 | 0 | 1 | 36 |
1992  1992 Barcelona: 0
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
2012  2012 Lontoo: 0
2016  2016 Rio de Janeiro: 0
2020  2020 Tokio: 0
| Yhteensä | 0 | 1 | 0 | 1 | 131 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Peter Holmberg | 1988  1988 Soul |  Purjehdus | Finnjolla |
Lähteet:
Carl August Haupt

Carl August Haupt
Carl August Haupt (25. elokuuta 1810 Kuhnau – 4. heinäkuuta 1891 Berliini) oli saksalainen urkuri ja säveltäjä.
Haupt opiskeli August Wilhelm Bachin, Bernhard Kleinin ja Siegfried Dehnin johdolla. Vuonna 1832 hän sai ensimmäisen työpaikkansa ranskalaisesta nunnaluostarista Berliinissä. Vuonna 1849 hän seurasi Berliinin Parochialkirchen urkurina Carl Ludwig Thieleä. Hauptin maine kiiri Saksan ulkopuolelle, ja vuonna 1854 F. A. G. Ouseley, Robert Willis ja John Donaldson konsultoivat häntä laatiessaan suunnitelmaa Kristallipalatsin urkuja varten.
Haupt seurasi vuonna 1869 entistä opettajaansa August Wilhelm Bachia Königliches Musik-Institut Berlinin johdossa. Tässä tehtävässä hän toimi miltei elämänsä loppuun saakka. Hänet tunnettiin improvisoimistaan variaatioista Johann Sebastian Bachin tyyliin. Hauptin johdolla opiskelivat muiden muassa Yhdysvalloissa uransa luoneet John Knowles Paine ja Wilhelm Middelschulte. Hän antoi myös yksityisopetusta kesällä 1881 ruotsalaiselle August Lagergrenille.
Aiheesta muualla

IMSLP: nuotteja
Cesena FC

Associazione Calcio Cesena on italialainen jalkapalloseura Cesenan kaupungista Emilia-Romagnassa. Seura perustettiin vuonna 1940 ja se nousi ensimmäisen kerran Serie A:han vuonna 1974. Seuran värit ovat valkoinen ja musta. Vuonna 2018 seura perustettiin uudelleen nimellä Cesena FC. Kaudella 2024–2025 seura pelaa Serie B:ssä.
Aiheesta muualla

Virallinen sivusto (italiaksi)
Serie B 2024–2025
Bari • Brescia • Carrarese • Catanzaro • Cesena • Cittadella • Cosenza • Cremonese • Frosinone • Juve Stabia •
Mantova • Modena • Palermo • Pisa • Reggiana • Salernitana • Sampdoria • Sassuolo • Spezia • Südtirol
Luettelo Serie B:n voittajista • Serie B:n maalikuninkaat
Cavalierin periaate

Kaksi erimuotoista kolikkopinoa, joilla on kuitenkin sama tilavuus, kuvaa Cavalierin periaatetta.
Cavalierin periaate on matemaatikko Bonaventura Cavalierin johtama matemaattinen lause. Cavalierin periaatteen mukaan kahdella kappaleella on sama tilavuus, jos niiden kaikki tasoleikkaukset ovat yhtä suuret. Nykypäivänä periaatetta pidetään integraalilaskennan ensi askeleina.
Can Bonomo

| Can Bonomo |
| --- | --- |
 Can Bonomo tammikuussa 2012
Henkilötiedot
Syntynyt: 16. toukokuuta 1987 (ikä 37) Izmir, Turkki
Muusikko
Aktiivisena:  2005–
Tyylilajit:  jazz 
Soittimet:  laulu, kitara
Levy-yhtiöt:  We Play
Aiheesta muualla
www.canbonomo.com
  [ Muokkaa Wikidatassa ] [ ohje ]  
Can Bonomo (s. 16. toukokuuta 1987, Izmir, Turkki) on turkkilainen laulaja sekä radio- ja TV-juontaja. Bonomo on syntyperältään sefardijuutalainen.
Eurovision laulukilpailu 2012

Bonomo edusti Turkkia vuoden 2012 Eurovision laulukilpailussa kappaleellaan "Love Me Back". Hän selviytyi toisesta semifinaalista loppukilpailuun, jossa sijoittui lopulta 112 pisteellä seitsemänneksi.
Albumit

Meczup (2011)
Aşktan Ve Gariplikten (2012)
Bulunmam Gerek (2014)
Kâinat Sustu (2017)
Ruhum Bela (2019)
Käännös suomeksi